Toshkentda 22 yoshli qizning shaxsiy fotolarini tarqatib yuborish bilan qo‘rqitgan shantajchilar qo‘lga olindi

Toshkentda 22 yoshli Rashida (ismi o‘zgartirilgan) ismli qiz ichki ishlar organlariga yordam so‘rab murojaat qildi. Bu haqda IIBB matbuot xizmati xabar berdi.

Qizning aytishicha, 21-yashar Muhriddin A. va uning tengdoshi, muqaddam sudlangan Anvar X. uning shaxsiy fotolarini qo‘lga kiritib, 400 ming so‘m talab qilgan.
Aks holda qizning suratlarini internet tarmog‘ida tarqatib yuborib, sharmanda qilish bilan tahdid etgan.
Yigitlar pulni olayotgan vaqtda ushlandi. Ularga qarshi Jinoyat kodeksining 165-moddasi (“Tamagirlik”) bilan jinoiy ish qo‘zg‘atilgan.